प्रियंका के रीप्लेसमेंट के तौर पर अनुष्का के पास गए थे मेकर्स, टली शूटिंग
फरहान अख्तर की फिल्म जी ले जरा लगातार चर्चा में बनी हुई है। अब अनुष्का शर्मा ने भी फिल्म में काम करने से मना कर दिया है। दरअसल, बीते दिनों खबर आई थी कि प्रियंका चोपड़ा इस प्रोजेक्ट से अलग हो गई हैं। प्रियंका और
फरहान अख्तर की फिल्म जी ले जरा लगातार चर्चा में बनी हुई है। अब अनुष्का शर्मा ने भी फिल्म में काम करने से मना कर दिया है। दरअसल, बीते दिनों खबर आई थी कि प्रियंका चोपड़ा इस प्रोजेक्ट से अलग हो गई हैं।
प्रियंका और कटरीना के रीप्लेसमेंट के तौर पर फिल्म में अनुष्का शर्मा और कियारा आडवाणी को कास्ट किया जाना था। लेकिन, अब ये फिल्म मुश्किलों में नजर आ रही है।
आलिया, कटरीना के साथ फिट नहीं बैठा अनुष्का का शेड्यूल 
रिपोर्ट्स के मुताबिक फिल्ममेकर्स ने प्रियंका की जगह अनुष्का को फिल्म में कास्ट करने का फैसला लिया था। बॉलीवुड हंगामा की रिपोर्ट के मुताबिक अनुष्का ने भी डेट और कमिटमेंट की वजह से फिल्म में काम करने से मना किया है।
रिपोर्ट्स के मुताबिक जब अनुष्का को ये रोल ऑफर किया गया तब अनुष्का इस फीमेल सेंट्रिक डिस्कवरी फिल्म में काम करने को लेकर काफी एक्साइटेड थीं। लेकिन, उनका फिल्म का शेड्यूल उनके शूटिंग शेड्यूल के साथ फिट नहीं बैठ रहा था।
प्रोजेक्ट से जुड़ी रह सकती हैं कटरीना 
हालिया रिपोर्ट्स के मुताबिक कटरीना प्रोजेक्ट से जुड़ी रह सकती हैं। इस वजह से फिल्ममेकर्स अनुष्का का शूटिंग शेड्यूल आलिया और कटरीना के शेड्यूल के साथ सेट करना चाहते थे। लेकिन, अनुष्का पहले ही कुछ फिल्मों के लिए कमिटमेंट दे चुकी हैं और उन्होंने फिल्म में काम करने से मना कर दिया।
बिजी शेड्यूल की वजह से फिल्म से अलग हुईं प्रियंका 
दरअसल, प्रियंका चोपड़ा अपने हॉलीवुड प्रोजेक्ट्स की वजह से 2023 में फिल्म की शूटिंग के लिए एवेलेबल नहीं थी। उन्होंने फरहान से फिल्म की शूटिंग 2024 में करने की रिक्वेस्ट की थी।
रिपोर्ट्स के मुताबिक फरहान ने प्रियंका की रिक्वेस्ट मान भी ली थी, लेकिन आलिया भट्ट 2024 में रामायण और बैजू बावरा की शूटिंग का कमिटमेंट पहले ही दे चुकी हैं। इस वजह से आलिया के लिए 2024 में एक और फिल्म की शूटिंग करना मुश्किल होगा। इन वजहों से फरहान ने फिल्म की शूटिंग को कुछ समय के लिए टाल दिया है।